Антон Делвиг
Тих живот

Превод от руски: Иванка Павлова, —

chitanka.info

Блажен е оня мъж, решил на тишина

сред родните поля докрая да се труди.

Без нещо да таи, с любимата жена

заспива с весел дух и весело се буди.

Добива мляко той от своите стада,

от нивиците — хляб, и вълна — от овцете.

Огрява се с дърва от своя дъб в студа,

в дома му хладина навява дрямка лете.

Ще преживее век спокойно, с лекота,

без своя спорен труд да смята за окови.

Дори самата смърт с усмивка на уста

ще дойде като знак за дни щастливи, нови.

Така аз бих живял далече от света —

умра ли, бързо той забравил би поета.

Какво ми трябва? Знам, че в неизвестността

намерил бих покой и щастие в Лилета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.